

Broj: 59-1/2018.

Pitomača: 08.05.2018.

Na osnovu Odluke o prodaji osnovnog sredstva – osobnog automobila broj: 59/2018 od 08.05.2018. godine uprava društva, Plinkom d.o.o. iz Pitomače objavljuje

**Javni natječaj za prodaju osnovnog sredstva - osobnog automobila u vlasništvu Plinkom d.o.o. putem prikupljanja pisanih ponuda**

I. PREDMET PRODAJE - 1 rabljeno službeno vozilo

Vrsta vozila : M1 - osobni automobil

Marka vozila : OPEL

Tip vozila: CORSA

Model vozila: 1.7 DI

Boja vozila: ZELENA – S EFEKTOM

Broj šasije: W0L0XCF6824258969

Oblik karoserije: ZATVORENI

Godina proizvodnje: 2002.

Vrsta motora: DIESEL - EURO III

Snaga motora : 48 kW

**Početna prodajna cijena: 10.500,00 kn**

Reg. oznaka: VT 344 CL

Datum prve registracije: 18.03.2014. godine

Registriran do: 18.03.2019. godine

Prijeđeni km: 189 652 km

II NAČIN I UVJETI PRODAJE

Prodaja će se obavljati prikupljanjem pisanih ponuda, isključivo fizičkim osobama ili pravnim

osobama sa sjedištem u Republici Hrvatskoj.

**Odabrani ponuditelj je dužan kupoprodajnu cijenu za vozilo pod točkom 1. ovog**

**natječaja uplatiti u korist računa društva Plinkom d.o.o. HR5824020061100527034**.

Prodaja vozila obavlja se po načelu "viđeno-kupljeno", što isključuje sve naknadne prigovore

kupca.

Vozilo se može pregledati radnim danom od 09.00-15.00 sati, na adresi: VINOGRADSKA 41,

PITOMAČA , sve do isteka roka za dostavu ponuda, uz prethodnu najavu na tel: 033/782-202, 099/2651-835 Dražen Derežić

III. SADRŽAJ PONUDE

Ponuda mora sadržavati:

• ime i prezime ponuditelja fizičke osobe, odnosno naziv pravne osobe

• adresu

• 0IB

• kontakt telefon

• preslika osobne iskaznice za fizičke osobe, odnosno presliku izvatka iz sudskog,

odnosno obrtnog registra

• ponuđena kupoprodajna cijena

Ponuditelji snose troškove pripremanja i podnošenja ponuda te nemaju pravo na naknadu

istih. Pored ugovorene cijene kupac snosi i sve druge zavisne troškove .

Nepotpune i nevaljane ponude neće se razmatrati.

**Na kupoprodajnu cijenu prodavatelj će zaračunati PDV.**

Pored ugovorne cijene kupac snosi i sve porezne i druge eventualne obveze.

IV. ROK ZA DOSTAVU PONUDE

Rok za dostavu ponude je **8 (osam) dana** od objave natječaja. Pisane ponude ponuditelji su dužni

dostaviti u zatvorenoj omotnici, s naznakom "Ne otvaraj-ponuda za kupnju službenog vozila",

preporučeno poštom na adresu: PLINKOM d.o.o., VINOGRADSKA 41, PITOMAČA ili

osobnom dostavom na navedenu adresu u roku za dostavu ponuda, odnosno do 15.05.2018. godine (utorak) do 14.00 sati.

V. ODABIR NAJPOVOLJNIJEG PONUDITELJA

Najpovoljnijom ponudom smatrat će se ponuda s najvišom ponuđenom cijenom. U slučaju da

više ponuditelja ponudi istu cijenu koja je ujedno i najviša, na dan otvaranja ponuda provest

će se usmeno javno nadmetanje.

Svi će ponuditelji o ishodu natječaja i odabiru najpovoljnijeg ponuditelja biti obaviješteni u

roku od osam dana od dana donošenja odluke o odabiru. Prodavatelj zadržava pravo odustati

od izbora ponuditelja i prodaje vozila bez posebnog obrazloženja.

Nakon što dobije odluku o odabiru, odabrani ponuditelj obvezan je u roku od osam dana

uplatiti kupoprodajnu cijenu, te će se uz predočenje dokaza o uplati, u daljnjem roku od tri

dana sklopiti ugovor o kupoprodaji.

Plinkom d.o.o.

Dražen Derežić, dipl.ing. - direktor